CELEX: 32021D1172
Language: et
Date: 2021-06-18 00:00:00
Title: Nõukogu otsus (EL) 2021/1172, 18. juuni 2021, Euroopa Liidu, Ameerika Ühendriikide, Islandi ja Norra Kuningriigi vahelise meeskonnaga õhusõidukite pakkumise kokkulepete ajalisi piiranguid käsitleva lepingu Euroopa Liidu nimel sõlmimise kohta

19.7.2021   
               
               
                  ET
               
               
                  Euroopa Liidu Teataja
               
               
                  L 256/1
               
            
         NÕUKOGU OTSUS (EL) 2021/1172,
         18. juuni 2021,
         Euroopa Liidu, Ameerika Ühendriikide, Islandi ja Norra Kuningriigi vahelise meeskonnaga õhusõidukite pakkumise kokkulepete ajalisi piiranguid käsitleva lepingu Euroopa Liidu nimel sõlmimise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 100 lõiget 2 koostoimes artikli 218 lõike 6 teise lõigu punktiga a,
         võttes arvesse Euroopa Komisjoni ettepanekut,
         võttes arvesse Euroopa Parlamendi nõusolekut (1)
         
         ning arvestades järgmist:
         
                     (1)
                  
                  
                     Kooskõlas nõukogu otsusega (EL) 2019/1580 (2) allkirjastati meeskonnaga õhusõidukite pakkumise kokkulepete ajalisi piiranguid käsitlev leping Euroopa Liidu, Ameerika Ühendriikide, Islandi ja Norra Kuningriigi vahel (edaspidi „leping“) (3)27. augustil 2019, eeldusel et see hiljem sõlmitakse. Lepingut, mis on lisatud otsusele (EL) 2019/1580 koos konsultatsioonide memorandumiga, (4) on ajutiselt kohaldatud alates selle allkirjastamise kuupäevast.
                  
               
                     (2)
                  
                  
                     Leping, mille ingliskeelne versioon allkirjastati, on lepingu lahutamatuks osaks oleva ühisdeklaratsiooni ja otsuse (EL) 2019/1580 kohaselt koostatud samuti teistes liidu ametlikes keeltes ning nende täiendavate keeleversioonide autentsust tuleks kinnitada lepinguosaliste vahelise kirjavahetuse teel.
                  
               
                     (3)
                  
                  
                     Leping tuleks heaks kiita,
                  
               ON VASTU VÕTNUD KÄESOLEVA OTSUSE:
         
            Artikkel 1
            Käesolevaga kiidetakse liidu nimel heaks meeskonnaga õhusõidukite pakkumise kokkulepete ajalisi piiranguid käsitlev leping Euroopa Liidu, Ameerika Ühendriikide, Islandi ja Norra Kuningriigi vahel, mille lahutamatuks osaks on ühisdeklaratsioon (5).
         
         
            Artikkel 2
            Nõukogu eesistuja esitab liidu nimel lepingu artikli 7 lõikes 1 sätestatud teate (6).
         
         
            Artikkel 3
            Käesolev otsus jõustub selle vastuvõtmise päeval.
         
         
            Luxembourg, 18. juuni 2021
            
               
                  Nõukogu nimel
               
               
                  eesistuja
               
               J. LEÃO
            
         
         
            (1)  18. mai 2021. aasta nõusolek (Euroopa Liidu Teatajas seni avaldamata).
         
            (2)  Nõukogu 18. juuli 2019. aasta otsus (EL) 2019/1580 Euroopa Liidu, Ameerika Ühendriikide, Islandi ja Norra Kuningriigi vahelise meeskonnaga õhusõidukite pakkumise kokkulepete ajalisi piiranguid käsitleva lepingu Euroopa Liidu nimel allkirjastamise ja selle ajutise kohaldamise kohta (ELT L 245, 25.9.2019, lk 1).
         
            (3)  Meeskonnaga õhusõidukite pakkumise kokkulepete ajalisi piiranguid käsitlev leping (ELT L 245, 25.9.2019, lk 3).
         
            (4)  Konsultatsioonide memorandumi kohta vaadake dokumenti ST 11100/19 veebilehel http://register.consilium.europa.eu
         
            (5)  Lepingu tekst on avaldatud ELTs L 245, 25.9.2019, lk 3, koos allkirjastamisotsusega.
         
            (6)  Nõukogu peasekretariaat avaldab lepingu jõustumise kuupäeva Euroopa Liidu Teatajas.